1. ------IND- 2020 0019 A-- BG- ------ 20201130 --- --- FINAL

**Наредба, издадена от общинския съвет на град Виена, за определяне на план за енергийно развитие за 16 ри район**

Съгласно параграф 2б от Строителния кодекс на федерална провинция Виена (BO), ДВ — Виена, бр. 11/1930, последно изменен със закона, публикуван в ДВ — Виена, бр. 71/2018, се приема следната наредба:

**Параграф 1.** За районите, представени в приложението като защриховани в оранжево и оградени с оранжева линия, се определя план за енергийно развитие по смисъла на параграф 2б от BO. Площите за пътно движение са изключени от приложното поле на наредбата.

**Параграф 2.** Приложението (приложен план) е неразделна част от настоящата наредба.

**Параграф 3.** В обхванатите от плана за енергийно развитие райони като системи за отопление и подгряване на вода в нови сгради съгласно параграф 60, първа алинея, буква а) от BO се разрешава да се използват само посочените в параграф 118, трета алинея от BO високоефективни алтернативни системи.

**Параграф 4.** Настоящата наредба е нотифицирана съгласно изискванията на Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество, ОВ L 241, 17.9.2015 г. (Нотификация № 2020/19/A).

**Параграф 5.** Настоящата наредба влиза в сила три месеца след обнародването.

**Параграф 6.** Наредбата не се прилага по отношение на всички заварени към датата на нейното влизане в сила процедури за издаване на разрешително за строеж.

Председател

**Приложение**

Приложен план № ERP\_Bez16\_B\_Plan1\_v1.0